Welrod

KinnigBroDoarePistolennMont en-droTennata dre vorailhMunisionoù.32 ACP (stumm Mk II)9 mm Parabellum (stumm Mk I)ProduerBSAMare produiñ1943 - 1944Mare implij1944 - war-dro 1991Perzhioù teknikel(stumm Mk II)Mas (hep kartouchenn)1,080 kgHirder310 mmHirder ar c'hanol105 mmHed-tenn pleustrek20 / 25 mEndalc'hKarger fiñv 6 kartouchenn (stumm 9 mm Parabellum)Karger fiñv 8 kartouchenn (stumm .32 ACP)StummoùMark II (1943)Mark I (1944)LezennRummad e Bro-C'hallB
Ar Welrod zo ur bistolenn savet er Rouantelezh-Unanet da vare an Eil Brezel-bed. Soñjet e oa bet gant servijoù diorren dafar an SOE evit servijout en oberadennoù kuzh el lodenn eus Europa aloubet gant an Trede Reich. Kregiñ a reas he froduiñ e 1943 (stumm Mark II e .32 ACP), ha adalek 1944 e voe savet ar stumm Mark I e Parabellum. War-dro 15.000 skouerenn anezhi a voe produet VALANCE Régis, Le pistolet Welrod Mk II A : silencieux et mortel !, e Cibles n°654, miz Kerzu 2024, pp. 44-47, ha lod anezhe a voe harzlammet da emsavoù rezistañs e fin ar brezel, e Danmark dreist-holl. Implijet e voe gant ar Rouantelezh-Unanet betek deroù ar bloavezhioù 1990, en oberadenn Desert Storm a-enep Irak POPENKER Maxim, Welrod silent, Modern Firearms (lennet d'ar 05/12/2024).

Dont a ra hec'h anv eus lizherennoù kentañ kêr Welwyn (Hertforshire), e-lec'h ma oa ar Station IX, unan eus labourvaoù diorren an SOE, ha deus ar ger rod a dalvez "garenn" pe "barrenn" e saozneg. Ar marc'h-tan Welbike hag al lestr-spluj Welman zo bet anvet diwar ar memes doare.

 Deskrivadur 
kleiz|thumb|Ar Welrod Mk IIA, ar stumm kentañ produet eus an arm. N'en doa pontig ebet c'hoazh.
Platinenn ar Welrod zo un-ober. Puñs he c'harger zo berr-kenañ, pa baouez er memes live hag ar pontig : ur wech tennet ar c'harger eo aesoc'h an arm da guzhat. Etre pep tenn e ranker adkambriñ ur munision en ur dreiñ ar gulasenn eus ur c'hard tro a-raok sachañ warni. Unan eus perzhioù talvoudusañ ar Welrod eo he reduer-son. Evit izelaat c'hoazh tizh mont er-maez ar boledoù, hag o zrouz neuze, ez eus 16 toull tro-dro d'ar c'hanol Welrod, Arme et Passion (lennet d'ar 05/12/2024). Evit gellet implijout an draen e ranker pouezañ dre ret war ul loc'henn a-dreñv d'an dornikell-karger, da lavaret eo derc'hel an arm da vat, kement-mañ evit gwellaat surentez an arm.

Damheñvel eo mont en-dro an daou stumm produet war-bouez o endalc'h (8 kartouchenn e .32 ACP, 6 kartouchenn e 9 mm). N'eus pontig ebet war ar stumm Mark II, hag enbarzhet eo e reduer-son. War ar stumm Mark I eo distag hag e rank bezañ biñset war ar c'hanol a-raok an implij : kement-se a aesa c'hoazh ar c'huzhat.

 Daveennoù 

Rummad:Armoù ar Rouantelezh-Unanet
Rummad:Pistolennoù
Rummad:Armoù an Eil Brezel-bed